Държавен вестник, бр. 17, 2021 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  17
ПРИЛОЖЕНИЕ A
ПРАВА НА ИНТЕЛЕКТУАЛНА 
СОБСТВЕНОСТ
I. Общи задължения
Страните трябва да осигурят достатъчна 
и ефективна защита на интелектуалната соб-
ственост, която е създадена или предоставена 
във връзка с това Споразумение, както и 
отнасящите се до договори за изпълнение.
Правата върху тази интелектуална собстве-
ност трябва да се разпределят в съответствие 
с това приложение.
II. Приложно поле
A. Това приложение се отнася за всички 
съвместни дейности, предприети съгласно 
Споразумението, освен ако не е договорено 
друго от Страните или определените от тях 
представители.
Б. За целите на това Споразумение „инте-
лектуална собственост“ означава закриляните 
обекти, посочени в член 2 от Конвенцията за 
създаване на Световната организация за инте-
лектуална собственост, подписана в Стокхолм 
на 14 юли 1967 г., но може да включва и други 
закриляни обекти, договорени от Страните.
B. Всяка Страна трябва да гарантира чрез 
договори със своите участници или чрез други 
законни средства, ако е необходимо, че друга-
та Страна може да придобива правата върху 
интелектуална собственост, разпределени в 
съответствие с това приложение. Това При-
ложение по никакъв начин не променя или 
накърнява по друг начин разпределението на 
права между съответната Страна и нейните 
участници, които следва да се регламентират 
от нейните закони и практика.
Г. Освен ако не е указано друго в това 
Споразумение, споровете за интелектуалната 
собственост, породени от Споразумението, ще 
се разрешават чрез диалог между засегнатите 
участващи институции или ако е необходимо, 
между Страните или определените от тях 
представители. По взаимно съгласие между 
Страните възникнал спор ще бъде отнасян 
до арбитражен трибунал за задължителен 
арбитраж в съответствие с приложимите 
разпоредби на международното право. Освен 
ако Страните или упълномощените техни 
представители не се договорят писмено за 
друго, ще се прилагат правилата за арбитраж 
на Комисията по международно търговско 
право към Организацията на обединените 
нации (UNCITRAL).
Д. Прекратяването или изтичането на срока 
на действие на това Споразумение няма да 
засегнат правата или задълженията по това 
приложение.
III. Разпределяне на права
A. Всяка Страна ще има право на географ-
ски неограничен, неизключителен, неотменим 
и освободен от хонорари лиценз за превод, 
възпроизвеждане и публично разпространение 
на монографии, статии от научно-техническите 
журнали, доклади и книги, пряко произти-
чащи от сътрудничеството по това Споразу-
мение. Всички публично разпространявани 
екземпляри на защитени с авторско право 
произведения, изготвени съгласно тази клауза, 
следва да съдържат имената на авторите на 
произведението, освен ако авторът изрично 
не желае да бъде назоваван.
Б. Правата върху всички форми на ин-
телектуална собственост, различни от тези, 
описани в параграф III.(A), ще бъдат разпре-
деляни, както следва:
(1) Преди гостуващ научен работник да 
участва в съвместни дейности съгласно това 
Споразумение, приемащата Страна (или опре-
делен от нея представител) и наемащата или 
спонсориращата гостуващия научен работник 
Страна (или определен от нея представител) 
може да обсъдят и определят разпределянето 
на правата върху интелектуална собственост, 
създадена от гостуващия научен работник. 
Ако разпределянето на правата не е уредено 
по този начин, гостуващите научни работ-
ници ще получават права, награди, бонуси 
и авторски възнаграждения в съответствие 
с политиката на приемащата институция. За 
целите на това Споразумение гостуващ нау-
чен работник е научен работник, посещаващ 
институция на другата Страна (приемащата 
институция) и извършващ работа, планирана 
изцяло от приемащата институция.
(2) (a) Цялата интелектуална собственост, 
създадена от лица, наети или спонсорирани 
от една Страна, във връзка с общи дейности, 
различни от тези, посочени в параграф III.
(Б)(1), ще бъде собственост на тази Страна. 
Интелектуалната собственост, създадена от 
лица, наети или спонсорирани от двете Стра-
ни, ще бъде обща собственост на Страните. 
Освен това всеки творец ще има право на 
награди, бонуси и авторски възнаграждения 
в съответствие с политиката на институцията, 
наела или спонсорирала това лице.
(б) Ако не е договорено друго в договор за 
изпълнение или друг регламент, всяка Страна 
в рамките на своята територия ще има право 
да използва или лицензира използването от 
други лица на интелектуална собственост, 
създадена в хода на съвместните дейности.
(в) Правата на всяка от двете Страни 
извън нейната територия ще се определят 
по взаимно съгласие, отчитайки например 
относителния принос на Страните и техните 
участници към съвместните дейности, степента 
на ангажираност в получаването на правна 
защита и лицензиране на интелектуалната 
собственост и други сродни фактори, както 
се приеме за уместно.
(г) Независимо от параграфи III.(Б)(2)(a) и 
(б), ако някоя от Страните смята, че конкретен